Kristián Hynek

Kristián Hynek (* 15. september 1879, Mníchov, Nemecké cisárstvo – † 11. január 1960, Praha, Česko-Slovensko) bol československý lekár, univerzitný profesor, hlavný iniciátor myšlienky založenia Univerzity Komenského a jej prvý rektor.

Profesor Hynek je autorom viac ako 150 vedeckých štúdií, v ktorých sa zameriaval predovšetkým na problémy hematológie. Spolupracoval na vybudovaní sanatórií na liečbu tuberkulózy vo Vyšných Hágoch i v Smokovci a poradne v Bratislave. Bol jedným zo zakladateľov Bratislavských lekárskych listov, ktoré vychádzajú od roku 1921. Kristian Hynek bol tiež iniciátorom koncepcie založenia univerzitného mesta v Bratislave na pozemkoch Lanfranconi.

V roku 1946 mu Lekárska fakulta UK udelila čestný doktorát z medicíny.

Referencie

Literatúra 
 Csáder, V., Rektori Univerzity Komenského 1919 – 2009. Univerzita Komenského, Bratislava, 2009, ISBN 978-80-223-2645-2. 184 s.
 Hořejší, Jaroslav a Klener, Pavel, ed. Kristian Hynek (1879-1960). 1. vyd. Praha: Karolinum, 1994. 70 s. Osobnost a dílo. ISBN 80-7066-965-9.
 Prof. MUDr. Kristián Hynek 

Slovenskí lekári
Slovenskí univerzitní profesori
Rektori Univerzity Komenského v Bratislave
Slovenské osobnosti českého pôvodu
Držitelia čestných doktorátov